
Előterjesztés
Közgyűlés részére
Tisztelt Közgyűlés!	
A Budapest 4. sz. metróvonal I. szakasz kapcsolódó felszíni beruházások részeként a közelmúltban fejeződött be az M1-M7 módosított csomópont építése. E csomópontot érintően szükségessé vált a Budapest XI. kerület, 2545/22 hrsz-ú, természetben a 1118 Budapest, Budaörsi út 115. szám alatti, kivett áruház és bolt megnevezésű, a B-26 Ingatlanhasznosító Kft. 1/1 arányú tulajdonában álló, valamint a vele szomszédos, Budapest, XI. kerület 2792/2 hrsz-ú, természetben a 1112 Budapest, Budaörsi út belterületi, kivett közterület, megnevezésű, a Fővárosi Önkormányzat 1/1 tulajdonában álló ingatlanok telekalakítása. Az ingatlanok tulajdoni lapja jelen előterjesztés 1. számú mellékletét képezi. 

Budapest XI. kerület Kerületi Városrendezési és Építési Szabályzatáról szóló 34/2003./X.21./ XI.ÖK sz. rendeletet módosító, a XI. kerületi Önkormányzat Képviselőtestülete által 2/2004. (I.28.) XI. ÖK sz. rendelettel jóváhagyott kerületi szabályozási tervének 2. számú mellékleteként csatolt tervlapján látható, hogy a Budaörsi út egy – jelenleg I-XI/K1 övezeti besorolású - része (nevezetesen az út mellett futó járda, illetve az említett beruházás kapcsán időközben már elbontott gyalogosfelüljáróra vezető korábbi lépcső helye) benyúlik a B-26 Ingatlanhasznosító Kft. tulajdonában lévő telekre.  
A csatolt rajzon negyed kör alakú jelenleg KL-KT övezeti besorolású területrész ugyanakkor a Fővárosi Önkormányzat tulajdona, amelynek a B-26 Ingatlanhasznosító Kft. tulajdonába kerülése esetén a gazdasági társaság egyidejűleg hozzájárulna a kérdéses járdaszakasz fővárosi tulajdonba kerüléséhez.

3. számú mellékletként csatoljuk a kerületi szabályozási tervvel összhangban álló, B-26 Ingatlanhasznosító Kft. által előkészített, a Földhivatal által 2014. március 5. napján záradékolt – majd 2016. augusztus 18-án hatályában meghosszabbított – T-86893 sz. változási vázrajzot. A Budapest Főváros Kormányhivatala XI. Kerületi Hivatal 800203/15/2016. számú határozatával engedélyezte az érintett földrészletekre vonatkozó telekalakítási kérelmet (4. számú melléklet). Tekintettel arra, hogy az engedély a jogerőre emelkedéstől számított egy évig érvényes, ez idő alatt kell kezdeményezni a telekalakítással bekövetkező változásnak az ingatlan-nyilvántartásba történő átvezetését. 

Az előterjesztés és az 5. számú mellékletét képező megállapodás a Budapest XI. kerület 2545/22 és a 2792/2 helyrajzi számú ingatlanok vonatkozásában rendelkezik a cserével vegyes telekalakításról illetve akként, hogy a 2792/2 helyrajzi számú ingatlanból 231 m2 leszabályozást követően a B-26 Ingatlanhasznosító Kft. tulajdonába kerül a 2545/22 hrsz-ú ingatlanhoz történő hozzáegyesítés útján, valamint a 2545/22 helyrajzi számú ingatlanból 231 m2 leszabályozást követően a Fővárosi Önkormányzat tulajdonába kerül a 2792/2 hrsz-ú ingatlanhoz történő hozzáegyesítés útján.
Az érintett ingatlanok tulajdoni mérete a telekalakítás, illetve csere eredményeként nem változik.


A két ingatlanrészre vonatkozó értékbecslést jelen előterjesztés 6. számú melléklete tartalmazza. Az értékbecslés értelmében a 2545/22 hrsz. számú ingatlanból kiváló 231 m2 ingatlanrész aktuális forgalmi értéke: 8.700.000 Ft+áfa, a 2792/2 hrsz. ingatlanból kiváló 231 m2 ingatlanrész aktuális forgalmi értéke: 4.900.000 Ft+áfa.  

A fentiek szerinti nettó értékek tekintetében pénzügyi teljesítésre nem kerül sor. A felek megállapodása alapján az ingatlan 2545/22 hrsz. számú ingatlanból kiváló ingatlanrész esetében az Önkormányzatnak fizetési kötelezettsége nem keletkezik, a B-26 Kft. a különbözet megtérítésére nem tart igényt.
A Fővárosi Önkormányzat és a B-26 Kft. is az Áfa tv. 86. § (1) bekezdés j) és k) pontjai szerinti ingatlan értékesítésük tekintetében az Áfa tv. 88. § (1) bekezdés a) pontja alapján az általános szabályok szerinti adókötelessé tételt választotta, így a csere jogcímen történő ingatlanrész átruházásaik során a fordított adózás szabályai szerint állítanak ki számlát, amely után a vevők számítják fel a fizetendő adó összeget.
Ennek megfelelően a B-26 Kft. a Fővárosi Önkormányzat részére az Ingatlan II. értékesítésről történő számla kiállítása során nettó 8.700.000 Ft összeget szerepeltet, amely után a Fővárosi Önkormányzat számítja fel a 2.349.000 Ft ÁFA összeget és fizetendő adóként szerepelteti az ÁFA bevallásában. A számla pénzügyi teljesítést nem igényel. 
A Fővárosi Önkormányzat a B-26 Kft.  részére az Ingatlan I. értékesítéséről történő számla kiállítása során nettó 4.900.000 Ft összeget szerepeltet, amely után a B-26 Kft. számítja fel a 1.323.000 Ft összeget és fizetendő adóként szerepelteti az ÁFA bevallásában. A számla pénzügyi teljesítést nem igényel.”
Tényleges pénzmozgásra - a fordított ÁFA fizetési kötelezettséget kivéve - nem kerül sor, de a számvitelről szóló 2000. évi C. törvény által előírt bruttó elszámolás elve alapján a könyvelésben mind az értékesítést mind az eladást könyvelési tételként meg kell jeleníteni, ezért szükséges előirányzatot rendelni a könyvelési tételekhez.   


A fentiek alapján kérem a T. Közgyűlést, hogy a jelen előterjesztés 5. számú mellékletében foglalt megállapodást támogatni és jóváhagyni szíveskedjen.




Határozati javaslat
A Közgyűlés úgy dönt, hogy:

Egyetért és jóváhagyja az M1-M7 módosított csomópont építéséhez kapcsolódó telekalakítás és telekcsere végrehajtását.

Az M1-M7 módosított csomópont építés telekrendezéséhez kapcsolódó előirányzat rendezése érdekében megemeli a „851301 Tárgyi eszközök, immateriális javak értékesítése” cím Felhalmozási bevételek ezen belül az egyéb tárgyi eszközök, immateriális javak értékesítése bevételi előirányzatát 4.900 ezer Ft-tal, valamint csökkenti a „843801 M4 és kapcsolódó projektek kiegészítő kerete” kiadási, azon belül az önkormányzati beruházások előirányzatát 6.149 ezer Ft-tal. Ezzel egyidejűleg tervbe vesz a „8403 Önkormányzati beruházások címen az új M1-M7 módosított csomópont építéséhez kapcsolódó telekrendezés feladaton 8.700 ezer Ft-ot (a kiadásból önkormányzati beruházások: 8.700 ezer Ft.), valamint megemeli a „841101 Pénzügytechnikai feladatok” cím kiadási, azon belül a dologi kiadások (többi dologi kiadás) előirányzatát 2.349 ezer Ft-tal.

Felkéri a Főpolgármestert, hogy az előirányzat-módosításra vonatkozó döntést vezesse át a költségvetési rendeleten.
határidő:	soron következő költségvetési rendelet módosítás
felelős: 	főpolgármester

[bookmark: _GoBack]A Fővárosi Önkormányzat Szervezeti és Működési Szabályzatáról szóló 53/2014. (XII.12.) Főv. Kgy. rendelet 40. § (7) bekezdése alapján a Tulajdonosi, Gazdasági és Közterület-hasznosítási Bizottság Budapest Főváros Önkormányzat vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. rendelet 48. § (2) és (4) bekezdéseiben meghatározott hatáskörét esetileg magához vonja, jóváhagyja és megköti a telekalakításra és telekcserére vonatkozó megállapodást az előterjesztés 5. sz. melléklete szerinti tartalommal, egyben felkéri a Főpolgármestert a megállapodás, valamint annak mellékletét képező változási vázrajz aláírására.

határidő:	a határozat meghozatalát követő 30 nap
felelős: 	Főpolgármester

Határozathozatal módja: 1., 3., 4. számú határozati javaslat egyszerű többség, 2. számú határozati javaslat minősített többség.

Budapest, 2016. október „    ”
	

	dr. Szeneczey Balázs
főpolgármester-helyettes



	Láttam:

	Sárádi Kálmánné dr.
főjegyző





mellékletek:
számú melléklet: Tulajdoni lapok (2545/22 hrsz., 2792/2 hrsz. ingatlanok)
számú melléklet: 2/2004. (I.28.) XI. ÖK sz. rendelettel jóváhagyott kerületi szabályozási tervének tervlapja
számú melléklet: T-86893 ttsz.-ú változási vázrajz 
számú melléklet: Budapest Főváros Kormányhivatala XI. Kerületi Hivatal 800203/15/2016. számú jogerős határozata 
számú melléklet: Megállapodás
számú melléklet: Ingatlanrészek értékbecslése

